Cugetarile sunt extrase din fundamentele, din spatiile comune tuturor si duse in adanc, unde acestea, meditatiile, sunt puse in relatii de interdependenta. Scoase cu grija, pentru a nu-si pierde esenta, trebuie puse rapid in alt context. Si din abisul in care stateau, acum ele sunt libere, sunt accesibile si neinitiatilor. In forma lor primara, cugetarile sunt creatii ale haosului mental, haos care se strecoara pentru a se alege graul de neghina. Cum? Prin influenta logosului, prin puterea inspiratiei, prin simpla alaturare a lor pastrand ceva din salbaticia creatiei. Ceva magic se petrece in perceperea lor. Apele in care se scalda omul cand le simte sunt tocmai bazele lui de dezvoltare, de traire si de bucurie. Menite transcendentei, efectul generat nu este decat credinta. - Malin Stan